Florø radio

Florø radio (LGL) var en kystradiostasjon lokalisert i Florø i Sogn og Fjordane. Stasjonen ble opprettet i 1938 etter krav fra «Ruteskipenes Befalsforbund». Bakgrunnen var blant annet flere grunnstøtinger av hurtigrutene i Florø-leia.

Stasjonen ble lagt ned 1. januar 2018 i forbindelse med modernisering og omorganisering i Telenor Kystradio.

Florø radios ansvarsområde omfattet sjø- og havområdene i og utenfor fylkene Sogn og Fjordane, Møre og Romsdal, Sør-Trøndelag og Nord-Trøndelag og strakk seg fra  Fedje og Osebergfeltet i sør til Rørvik og Heidrunfeltet i nord. I mai 2004 overtok stasjonen fjernstyringen av Ørlandet radios radioanlegg etter at denne stasjonen ble stengt.
 
Florø radio spilte en viktig rolle innen maritim radiokommunikasjon, sjøsikkerhet og redningstjeneste den nordlige delen av Nordsjøen og Norskehavet.

Referanser

Eksterne lenker
 Info fra Telenor Kystradio

Kystradio i Norge
Florø
Kultur i Kinn
Artikler i sjøfart-prosjektet